ไฟแนนซ์ทูเดย์
โดย...ภูคา
18 ก.ย. 2558

โดย...ภูคา
...คีย์แมนคนสำคัญที่ทำเรื่องแก้สลากเกินราคา นอกจาก พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล ต้องยกนิ้วให้ พ.ท.หนุน ศันสนาคม กรรมการสลากฯ ในฐานะประธานคณะกรรมการบริหารจัดการสลาก ที่เป็นกองหน้าลงพื้นที่ในต่างจังหวัดเข้าไปคลุกวงในเพื่อสำรวจความต้องการของผู้ค้า จนเป็นที่มาของการเปิดให้รายย่อย ซื้อสลากได้ไม่เกิน 50 เล่ม
...เลยแอบถามไม่กลัวยี่ปั๊วลงขันทำอันตรายบ้างเหรอ งานนี้ “เสธ.หนุน” ตอบว่าทำดีอย่ากลัว แต่จะบอกให้ว่า เสธ.หนุน คนนี้ไม่เบา เพราะเป็นลูกหม้อ “วงศ์เทวัญ” ประจำการอยู่ 3 จังหวัดชายแดนใต้ เรียกว่าโตมาจากสายนักรบก็ว่าได้ 
...พร้อมฝากเตือนผู้ค้าสลากหน้าใหม่ว่า ไม่ต้องรีบร้อนเข้ามาจองซื้อสลากกันมากเกินไป เดี๋ยวขายไม่หมดจะขาดทุน